തൃക്കൊടിത്താനം മഹാക്ഷേത്രത്തിനു പുരാവസ്തു വകുപ്പിന്റെ സംരക്ഷണം ഉണ്ടാകും: ജോബ് മൈക്കിള് ചങ്ങനാശേരി: തൃക്കൊടിത്താനം മഹാക്ഷേത്രത്തിനു പുരാവസ്തു വകുപ്പിന്റെ പൂര്ണ സംരക്ഷണം ഉണ്ടാകുമെന്നു ജോബ് മൈക്കിള് എംഎല്എ. ഇതുമായി ബന്ധപ്പെട്ടു മന്ത്രി അഹമ്മദ് ദേവര്കോവിലുമായി ചര്ച്ച നടത്തുകയും നിവേദനം നല്കുകയും ചെയ്തിട്ടുണ്ട്. ക്ഷേത്രത്തിന്റെ തകര്ന്നു പോയ ചുറ്റുമതില് പുനര്നിര്മിക്കാന് മന്ത്രി പുരാവസ്തു വകുപ്പ് ഉദ്യോഗസ്ഥരോടാവശ്യപ്പെട്ടിട്ടുണ്ട്. ഇതനുസരിച്ചു നിര്മാണം തുടങ്ങാന് കരാറുകാരനെ ചുമതലപ്പെടുത്തിയതായി പുരാവസ്തു സീനിയര് എന്ജിനിയര് എസ്. ഭുപേഷ് അറിയിച്ചതായും എംഎല്എ പറഞ്ഞു. കാലപ്പഴക്കം മൂലം തകര്ന്നു കൊണ്ടിരിക്കുന്ന പടിഞ്ഞാറേനട, ഗോപുരങ്ങള്, ആറാട്ട് മണ്ഡപം തുടങ്ങിയവയുടെ സംരക്ഷണത്തിന് എത്രയും പെട്ടെന്ന് നടപടി ഉണ്ടാകുമെന്നും ഉടന്തന്നെ എസ്റ്റിമേറ്റ് എടുക്കുവാന് ആവശ്യപ്പെട്ടിട്ടുണ്ടെന്നും എംഎല്എ കൂട്ടിച്ചേര്ത്തു.